Tiffani-Amber Thiessen

Tiffani-Amber Thiessen (født den 23. januar 1974) er amerikansk film- og tvskuespillerinde, som er bedst kendt for sin rolle som Valerie Malone i tv-serien Beverly Hills 90210 fra 1994-1998. Efter mange år, hvor hun har brugt sit fulde navn, bliver hun nu kun kaldt Tiffani Thiessen .

Biografi

Opvækst 
Thiessen er født den 23. januar 1974 i Long Beach, Californien, USA, som datter af Frank, en parkdesigner og Robyn, husmor. Thiessen er af tysk, græsk, tyrkisk og walisisk herkomst.
Hun har engang udtalt til InStyle: "Jeg er et gadekryds. Jeg har så meget af alting inde i mig og, halvdelen ved jeg ikke engang, hvad er. Tysk på den ene side, græsk, tyrkisk og walisisk på den anden. Min mor er mørklødet og jeg har mine blå øjne fra min far" . Hun har udtalt, at hendes bror, Todd, er en af hendes vigtigste inspirationskilder, mens hendes mor og bedstemor er hendes rollemodeller.  Thiessens onkel, Roger Ernest, som gik på samme college som instruktøren Steven Spielberg, og som hjalp Steven med at skrive en af hans studie-film, var en af de første til at foreslå Thiessen en skuespillerkarriere.

Karriere 
Thiessens gennembrud var i tv-serien Saved by the Bell, som den søde pige Kelly Kapowski, en rolle hun også havde i den kort-livede serie Saved by the Bell: The College Years. Denne rolle var meget anderledes i forhold til hendes næste store rolle som falske og til tider onde Valerie Malone i tv-serien Beverly Hills 90210.

Thiessen var senere med som gæstemedvirkende i sitcomen Two Guys and a Girl og i den kortlivede action-serie Fastlane og en medvirkende i Just Shoot Me!. Hendes filmroller har der ikke været mange af og fleste er blevet kritiseret meget. I 2002, var hun med i filmen Hollywood Ending, instrueret af Woody Allen.
 
I 2005, udsendte hun en kortfilm (21 minutter), hun selv havde instrueret, der hed Just Pray. Den var med til flere filmfestivaller og var det første større projekt fra Thiessens produktionsfirma, "Tit 4 Tat Productions".

I januar 2007 var hun med i ABCs dramaserie What About Brian, hvor hun spiller Brians chef og har en potentiel forkærlighed for Adam. Men i maj 2007 aflyste ABC serien.

Privat 
Mens Thiessen spillede med i Saved by the Bell og Beverly Hills 90210 var hun sammen med medskuespilleren fra Beverly- Brian Austin Green. De var sammen fra 1992-1995. Hun havde også et kort forhold til en anden medskuespiller fra Beverly nemlig Jason Priestley i 1997.

I marts 1999, begik hendes daværende kæreste, David Strickland, selvmord. Fra oktober 2001 til april 2003, var hun sammen med skuespilleren Richard Ruccolo, som hun havde mødt under Two Guys and a Girl. Den 9. juli 2005 blev Thiessen gift med skuespilleren Brady Smith i Montecito, Californien.

Thiessen er en del af "Make-a-Wish Foundation". I februar 2006 sagde hun ja til være repræsentant til National Advisory Council for organisationen.

Trivia 
 Hun er nære venner med sin gamle Beverly Hills 90210-kollega Jennie Garth.
 Vandt i 1987 "Miss Junior America"-skønhedskonkurrence.
 Er 1.65 m høj.
 Blandt gæsterne ved hendes bryllup med Brady Smith, var de gamle kolleger fra Beverly Hills Jason Priestley, Jennie Garth, Tori Spelling og Lindsay Price.
 Ved sit bryllup bar hun en kjole, der var designet af "Vera Vang".
 Hun var selv gæst ved Jason Priestleys bryllup med Naomi Lowde-Priestley.
 Hun fik tilbudt en rolle i Heksene fra Warren Manor som Shannen Dohertys afløser.
 Arbejdede som frivillig i en sommerlejr for kræftramte børn nær Ketchum, Idaho, USA i 2006.

Filmografi

Nomineringer 
Teen Choice Awards
 2003: Nomineret: "TV Actress – Drama/Action Adventure" for: Fastlane
 
Young Artist Awards
 1992: Nomineret: "Young Actress Starring in an Off-Primetime or Cable Series" for: Saved by the Bell
 1993: Nomineret: "Best Young Actress in an Off-Primetime Series" for: Saved by the Bell
 1990: Nomineret: "Outstanding Young Ensemble Cast" for: Saved by the Bell Delt med: Mark-Paul Gosselaar, Mario López, Dustin Diamond, Elizabeth Berkley og Lark Voorhies

Referencer

Eksterne henvisninger 

 Official Home Page
 
 tit 4 tat Productions  – Tiffani Thiessens eget produktion-firma. Inkludere profile of Thiessen .

Tv-skuespillere fra USA
Filminstruktører fra USA
Filmproducere fra USA
Personer fra Californien